ממשלת מנואל ואלס

ממשלת צרפת השלושים ושבע, או "ממשלת ואלס הראשונה", הייתה ממשלת צרפת בראשותו של מנואל ואלס שכיהנה מהתפטרותו של ז'אן-מארק ארו מתפקיד ראש הממשלה עקב הפסדה של המפלגה הסוציאליסטית בבחירות המוניציפליות בצרפת ועד התפטרותו של ואלס עקב רצונו להתמודד בבחירות לנשיאות צרפת 2017. הממשלה הוקמה ב-2 באפריל 2014, לאחר שמנואל ואלס מונה לתפקיד ראש ממשלת צרפת ב-31 במרץ 2014 ועד ל-25 באוגוסט 2014, אז פורקה הממשלה לאחר שמספר שרים התבטאו נגד פעילותה הכלכלית של הממשלה. מבין ממשלות הרפובליקה החמישית, הייתה זו הממשלה שמשלה בזמן הקצר ביותר, 147 ימים.

הממשלה הורכבה מ-15 שרים מהמפלגה הסוציאליסטית (PS) ושני שרים מהמפלגה הרדיקלית השמאלנית (PRG).  הייתה זו הממשלה השלישית תחת נשיאותו של פרנסואה הולנד. בהשוואה לממשלה הקודמת, ממשלת ארו השנייה, זו ממשלה קטנה יותר, שחברים בה 16 שרים בלבד, לעומת 20 שרים שהיו בממשלתו של ז'אן-מארק ארו.

לפני מינויו לראש ממשלה היה מנואל ואלס שר הפנים, והשרים האחרים בממשלתו היו אף הם שרים בממשלה הקודמת. תשעה שרים שמרו על תפקידיהם מהממשלה הקודמת (עם שינויים מזעריים), כולל שר החוץ לורן פביוס, שמונה ב-2012 ושמר על תפקידו גם בממשל החדש, ושר ההגנה ז'אן-איב לה דריאן.

שני שרים לא היו חלק מהממשלה הקודמת - סגולן רויאל, שהפכה לשרת האקולוגיה, ופרנסואה רבסאמן, שהיה מנהיג סיעת הסוציאליסטים בסנאט הצרפתי ומונה עתה לשר העבודה. בממשלה יש שמונה נשים ושמונה גברים.

הגיל הממוצע של השרים בתחילת הכהונה היה 54, כשלורן פביוס היה המבוגר ביותר (67) ונז'אט ואלו-בלקאסם וסילביה פינל הצעירים ביותר (בני 36).

מנואל ואלס הוא ראש הממשלה הראשון שלא נולד בצרפת. הוא נולד בברצלונה, וקיבל אזרחות צרפתית ב-1982, בגיל 19.

שרי הממשלה
 תפקיד(מפלגה)  שם  תמונה  תחילת כהונהראש הממשלה(המפלגה הסוציאליסטית)מנואל ואלס85px31 במרץ 2014שר החוץ והפיתוח הבינלאומי (המפלגה הסוציאליסטית)לורן פביוס85px16 במאי 2012השרה לאקולוגיה, אנרגיה ופיתוח בר-קיימא(המפלגה הסוציאליסטית)סגולן רויאל85px2 באפריל 2014השר לחינוך לאומי, השכלה גבוהה ומחקר(המפלגה הסוציאליסטית)בנואה אמון85px2 באפריל 2014שרת המשפטים(המפלגה הרדיקלית של השמאל)כריסטיאן טובירה16 במאי 2012שר הכלכלה והמימון(המפלגה הסוציאליסטית)מישל סאפן85px2 באפריל 2014שר התעשייה(המפלגה הסוציאליסטית)ארנו מונטבור85px2 באפריל 2014שרת הרווחה(המפלגה הסוציאליסטית)מריסול טורן85px16 במאי 2012שר העבודה והתעסוקה(המפלגה הסוציאליסטית)פרנסואה רבסמן85px2 באפריל 2014שר ההגנה(המפלגה הסוציאליסטית)ז'אן-איב לה דריאן 85px2 באפריל 2014שר הפנים(המפלגה הסוציאליסטית)ברנאר קזנב 85px2 באפריל 2014השרה לענייני זכויות נשים; שרת הערים, ושרת הנוער והספורט (המפלגה הסוציאליסטית)נז'אט ואלו-בלקאסם 85px2 באפריל 2014שרת הביזור, הרפורמה והשירות הציבורי(המפלגה הסוציאליסטית)מריליז לבראנשו 85px16 במאי 2012שר החקלאות, המזון והייעור; דובר הממשלה(המפלגה הסוציאליסטית)סטפן לה פול85px16 במאי 2012שרת המחוזות שמעבר לים(המפלגה הסוציאליסטית)ז'ורז' פו-לאנז'וון85px2 באפריל 2014

קישורים חיצוניים



קטגוריה:ממשלות צרפת